O.k. (film)
<s>o.k. je zapadnonjemački crno-bijeli igrani film snimljen 1970. godine u režiji Michaela Verhoevena.</s><s>Po žanru je ratna drama, a temelji se na istinitim događajima poznatim kao Incident na brdu 192, koji su se nekoliko godina ranije zbili u Južnom Vijetnamu za vrijeme u vrijeme snimanja još uvijek aktualnog vijetnamskog rata.</s><s>Radnja prikazuje kako grupa američkih vojnika otima lokalnu vijetnamsku djevojku (koju tumači Eva Mattes) te je brutalno siluje, muči, a na kraju i ubije, a nakon čega jedan od vojnika, mućen grižnjom savjesti, odluči svoje drugove prijaviti pretpostavljenima. o.k. je sniman sa izuzetno niskim budžetom, bez muzičke podloge, te na lokacijama u Schwarzwaldu koje se uopće nisu trudile "glumiti" vijetnamsku džunglu.</s><s>Njegova premijera na berlinskom festivalu je izazvala veliki skandal kada ga je predsjednik žirija, ugledni američki sineast George Stevens optužio za "antiamerikanizam" i tražio da se izbaci iz konkurencije; to je dovelo do svađe sa drugim članovima među kojima se isticao jugoslavenski sineast Dušan Makavejev, a koja je završena tako da se festival prekinuo bez dodjele nagrada. o.k. je usprkos tih kontroverzi bio službeni zapadnonjemački kandidat za Oscara.</s>

<s>1989. godine je isti incident poslužio kao zaplet američkog filma Casualties of War u režiji Briana de Palme.</s>

<s>Vanjske veze 
 
 
 Berlinale 1970 (mit Szenenfoto aus o.k.) 
 Beschreibung des Films in der TAZ
 Artikel auf tagesspiegel.de</s>

<s>Zapadnonjemački filmovi
Ratni filmovi
Dramski filmovi
Politički filmovi
Filmovi o Vijetnamskom ratu
Authority control 2</s>

